Document ID: 32001R0089

Komisijas Regula (EK) Nr. 89/2001
(2001. gada 17. janvāris),
ar ko groza Padomes Regulu (EEK) Nr. 574/72, ar kuru nosaka izpildes kārtību Regulai (EEK) Nr. 1408/71 par sociālā nodrošinājuma shēmu piemērošanu darbiniekiem, pašnodarbinātām personām un viņu ģimenes locekļiem, kas pārvietojas Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 21. marta Regulu (EEK) Nr. 574/72, ar kuru nosaka izpildes kārtību Regulai (EEK) Nr. 1408/71 par sociālā nodrošinājuma shēmu piemērošanu darbiniekiem, pašnodarbinātām personām un viņu ģimenes locekļiem, kas pārvietojas Kopienā [1], kurā jaunākie grozījumi izdarīti ar Regulu (EK) Nr. 1399/1999 [2], un jo īpaši tās 122. pantu,
tā kā:
(1) Dažas dalībvalstis vai to kompetentas iestādes ir pieprasījušas izdarīt grozījumus Regulas (EEK) Nr. 574/72 pielikumos.
(2) Šie grozījumi izriet no lēmumiem, ko pieņēmušas dalībvalstis, ieinteresētās dalībvalstis vai to kompetentās iestādes, kuras atbild par sociālā nodrošinājuma tiesību aktu īstenošanu saskaņā ar Kopienas tiesību aktiem.
(3) Ir saņemts vienprātīgs atzinums, ko sniegusi Migrējošo darba ņēmēju sociālā nodrošinājuma administratīvā komisija,
IR PIEŅĒMUSI ŠO REGULU.
1. pants
Regulas (EEK) Nr. 574/72 1. līdz 5. pielikumu un tās 10. pielikumu groza saskaņā ar šīs regulas pielikumu.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 17. janvārī

Labels: 0
18
9